Kommissionens forordning (EF) nr. 1667/2002

af 19. september 2002

om ændring af forordning (EF) nr. 2535/2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter, og om undtagelser fra denne forordning

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 29, stk. 1,

under henvisning til Rådets forordning (EF) nr. 1151/2002 af 27. juni 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Estland(3), særlig artikel 1, stk. 3,

under henvisning til Rådets forordning (EF) nr. 1361/2002 af 22. juli 2002 om indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Litauen(4), særlig artikel 1, stk. 3,

under henvisning til Rådets forordning (EF) nr. 1362/2002 af 22. juli 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Letland(5), særlig artikel 1, stk. 3,

under henvisning til Rådets forordning (EF) nr. 1408/2002 af 29. juli 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Ungarn(6), særlig artikel 1, stk. 3, og

ud fra følgende betragtninger:

(1) Ved Kommissionens forordning (EF) nr. 2535/2001(7), senest ændret ved forordning (EF) nr. 1165/2002(8), er der bl.a. fastsat gennemførelsesbestemmelser for mælk og mejeriprodukter til importordningerne i Europaaftalerne mellem på den ene side Fællesskabet og dets medlemsstater og på den anden side visse central- og østeuropæiske lande. Nævnte forordning bør ændres med henblik på gennemførelse af de indrømmelser, der er fastsat ved forordning (EF) nr. 1151/2002, (EF) nr. 1361/2002, (EF) nr. 1363/2002 og (EF) nr. 1408/2002.

(2) Pr. 1. oktober 2002 bør de nye kontingenter åbnes, og de allerede bestående kontingenter bør genåbnes, hvis de mængder, der følger af de nye indrømmelser, overstiger de mængder, der blev givet adgang til i juli 2002. Da de importkontingenter, der er fastsat ved forordning (EF) nr. 2535/2001, normalt åbnes pr. 1. juli, bør der fastsættes en undtagelse fra artikel 6, 12 og 14 i nævnte forordning.

(3) Nogle nye kontingenter omfatter begrænsede mængder, og artikel 13, stk. 2, i forordning (EF) nr. 2535/2001 kan derfor ikke anvendes. Det er således nødvendigt at tilpasse nævnte bestemmelse.

(4) Godtgørelsen af importafgifter for produkter, der er nævnt i bilag I, del 8 og 9, i den inden vedtagelsen af nærværende forordning gældende version, og som er indført ved fremlæggelse af licenser, som anvendes fra 1. juli 2002, sker efter artikel 878-898 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks(9), senest ændret ved forordning (EF) nr. 444/2002(10).

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EF) nr. 2535/2001 foretages følgende ændringer:

1) Artikel 5, litra b), affattes således: "b) de kontingenter, der er fastsat i forordning (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000, (EF) nr. 2475/2000, (EF) nr. 2851/2000, (EF) nr. 1151/2002, (EF) nr. 1361/2002, (EF) nr. 1362/2002 og (EF) nr. 1408/2002."

2) Artikel 13, stk. 2, første afsnit, affattes således: "Licensansøgningen omfatter højst 10 % af den mængde, der er fastsat for den i artikel 6 omhandlede halvårsperiode, idet ansøgningen dog mindst skal omfatte 10 tons."

3) I bilag I, del B, affattes punkt 4, 7, 8 og 9 som angivet i bilaget til nærværende forordning.

Artikel 2

1. Som en undtagelse fra artikel 6 og artikel 14, stk. 1, i forordning (EF) nr. 2535/2001 kan importlicensansøgninger for perioden 1. juli til 31. december 2002 indgives fra den 1. til den 10. oktober 2002 for de kontingenter, der åbnes pr. 1. oktober 2002, og som er omhandlet i bilag I, del B, punkt 4, 7, 8 og 9, i nævnte forordning.

Licensansøgningen omfatter højst 10 % af den mængde, der åbnes kontingent for pr. 1. oktober 2002, idet ansøgningen dog mindst skal omfatte 10 tons.

2. Som en undtagelse fra artikel 12 i forordning (EF) nr. 2535/2001 kan de erhvervsdrivende, der i perioden fra den 1. til den 10. juli 2002 har indgivet en importlicensansøgning vedrørende et af de kontingenter, der er omhandlet i bilag I, del B, punkt 4, 7, 8 og 9, i nævnte forordning, indgive en ny ansøgning vedrørende samme kontingent i forbindelse med nærværende forordning.

Artikel 3

Denne forordning træder i kraft den 1. oktober 2002.

Artikel 1, nr. 3, anvendes fra den 1. juli 2002, dog ikke hvad angår åbningen af kontingenterne 09.4776, 09.4777 og 09.4778, som er anført i bilag I, del B, punkt 4, i forordning (EF) nr. 2535/2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. september 2002.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 79 af 22.3.2002, s. 15.

(3) EFT L 170 af 29.6.2002, s. 15.

(4) EFT L 198 af 27.7.2002, s. 1.

(5) EFT L 198 af 27.7.2002, s. 13.

(6) EFT L 205 af 2.8.2002, s. 9.

(7) EFT L 341 af 22.12.2001, s. 29.

(8) EFT L 170 af 29.6.2002, s. 49.

(9) EFT L 253 af 11.10.1993, s. 1.

(10) EFT L 68 af 12.3.2002, s. 11.

BILAG

BILAG I B

>TABELPOSITION>

>TABELPOSITION>

>TABELPOSITION>

>TABELPOSITION>